armvectores/hy_wikipedia_2023 huggingface dataset:
(3662) Դեժնեև

(3662) Դեժնեև (անգլ.՝ Dezhnev), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 8-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,650753 ա. մ., առավելագույնը մոտենում է 2,1909 ա. մ. հեռավորության վրա և հեռանում 3,1106 ա. մ.։ Արեգակի շուրջ մեկ ամբողջական պտույտ է կատարում 1576,35 երկրային օրվա ընթացքում, իր ուղեծրով շարժվելով միջինում 0,228376 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,41° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3662) Դեժնեև աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դավիթ Պողոսյան

Դավիթ Միքայելի Պողոսյան (սեպտեմբերի 9, 1911(1911-09-09), Թիֆլիս, Ռուսական կայսրություն - սեպտեմբերի 8, 2004(2004-09-08), Երևան, Հայաստան), հայ օպերային երգիչ, բաս, դերասան, ՀԽՍՀ ժողովրդական արտիստ (1947)։


== Կենսագրություն ==
1937 թվականին ավարտել է Մոսկվայի Կուլտուրայի տան վոկալ-դրամատիկական ստուդիան։ 1937-1988 թվականներին եղել է Երևանի Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 1961 թվականից դասավանդել է Երևանի պետական կոնսերվատորիայում, պրոֆեսոր՝ 1992 թվականից։ 1972 թվականին էքստեռն ավարտել է Երևանի պետական կոնսերվատորիան։ Կատարել է Բեթովենի «9-րդ սիմֆոնիայի», Մոցարտի «Ռեքվիեմի» բասի երգամասերը, նաև հայ, ռուս, արևմտաեվրոպական կոմպոզիտորների երգեր և ռոմանսներ։ Հանդես է եկել նաև որպես էստրադային երգիչ։


== Դերերգեր ==
Ռուբեն՝ Ալեքսանդր Սպենդիարյանի «Ալմաստ»
Մոսի՝ Արմեն Տիգրանյանի «Անուշ»
Ավո՝ Բաբաևայի «Արծվի ամրոց»
Բարխուդար՝ Շիրվանզադեի «Նամուս»
Իսմայիլ՝ Մուրադելիի «Մեծ բարեկամություն»
Սաշկա՝ «Խաղաղ Դոն»
«Գրեմին»` Չայկովսկու «Եվգենի Օնեգին»
Անդրեյ Գավրիլովիչ՝ Նապրավնիկի «Դուբրովսկի»
Մեֆիստոֆել՝ «Ֆաուստ»
Դոն Բազիլիո՝ Ռոսսինիի «Սևիլյան սափրիչ»


== Դերեր ֆիլմերում ==
«Սայաթ-Նովա», 1960 թվական
«Դավիթ Բեկ»
«Արարատյան դաշտի աղջիկը»
«Կարինե» ֆիլմում կատարել է Չուխաճյանի «Լեբլեբիջի» երգը, 1967 թվական
«Սիմոն բիձա» Հարո Ստեփանյանի «Լուսաբացին»


== Ծանոթագրություններ ==


== Արտաքին հղումներ ==
Դավիթ Պողոսյանի կատարումներից «Հեյ, հոգի ջան»
Հաննա Ռիգեն

Հաննա Ռիգեն (նորվ.՝ Hannah Ryggen, մարտի 21, 1894(1894-03-21)[…], Մալմյո - փետրվարի 2, 1970(1970-02-02)[…], Տրոնհեյմ, Նորվեգիա), նորվեգացի նկարչուհի Շվեդիայից։ Ինքնուս սովորել է գործել մանածագործական դազգահով, որ պատրաստել է նրա ամուսինը` նկարիչ Հանս Ռիգենը։


== Կենսագրություն ==
Ռիգենը եղել է պացիֆիստ, ով բաժանորդագրվել է սկանդինավյան ֆեմինիստական և ձախ ամսագրերին, ներգրավվել է նորվեգական կոմունիստական կուսակցության և միջազգային բանվորական շարժման մեջ։ Նա իր ուշադրությունն է կենտրոնացրել Եվրոպայում ֆաշիզմի աճին` իր աշխատանքներով ուղղակի պատասխան տալով դրան։ Նրա «Եթովպիա» գոբելենը (1935) ստեղծվել է Բենիտո Մուսոլինիի` աֆրիկյան այդ երկիր ներխուժման առթիվ։ Գոբելենը Պաբլո Պիկասոյի «Գեռնիկա» կտավի հետ ցուցադրվել է 1937 թվականի` Փարիզի համաշխարհային ցուցահանդեսին։ Այն նաև ցուցադրվել է 1939 թվականին Նյու Յորքում կայացած համաշխարհային ցուցահանդեսին, սակայն այնտեղ կտորով փակված է եղել այն հատվածը, որը ներկայացնում էր Մուսոլինիի գլուխը` մեջը նիզակ խրած։ 1936 թվականին Հաննա Ռիգենը գործել է «Հիտլերյան գորգ» (Hitlerteppet) գոբելենը` անգլուխ երկու կերպարներով, որոնք ծնկի են իջել ծածանվող խաչի դիմաց. նրանցից մեկը կոչվել է Երազանքների մահ, որ ներկայացրել է համակենտրոնացման ճամբարների բռնավորներին ու նացիստների կողմից սպանվածներին։ Ըստ Մարթա Կուզմայի` չնայած Ռիգենը կիսել է Կետե Կոլվիցի հայացքները, ով նույնպես իր ստեղծագործության նյութ է ընտրել ժամանակի սոցիալական, հոգևոր և քաղաքական անկարգությունը, սակայն նա շրջանցել է Կոլվիցի` այլաբանական կերպարներ ստեղծելու հակումը (օրինակ` Սև Աննա)` կերտելով ժամանակի պատմական կերպարների, ովքեր այդ ժամանակ կողմնակից էին բռնատիրական կարգերի` Մուսոլինի, Ադոլֆ Հիտլեր, Հերման Գյորինգ, Յոզեֆ Գեբելս, Ուինսթոն Չերչիլ և նորվեգացի գրող Կնուտ Համսուն։
Իր կյանքի ընթացքում Ռիգենը ստեղծել է մոտ 100 խոշոր գոբելեն։ Հետևելով 17-18-րդ դարերի նորվեգական ժողովրդական տեքստիլի ավանդույթներին` նա իր գործերում պատկերել է կերպարային ու աբստրակտ տարրեր։ Նրա «Henders bruk» աշխատանքը (1949) եղել է առաջին տեքստիլ աշխատանքը, որ ձեռք է բերել Նորվեգիայի ազգային պատկերասրահը։ Ռիգենի 28 աշխատանքներ 1962 թվականին ցուցադրվել են Ստոկհոլմում` ժամանակակից արվեստի ցուցահանդեսում։ Ռիգենը եղել է նաև առաջին նորվեգացի նկարչուհին, ում գործերը ներկայացվել են Վիեննայի Բիենալեում (1964)։ 2012 թվականին նրա տեքստիլ աշխատանքները ցուցադրվել են Կասելի` ժամանակակից արվեստի dOCUMENTA ցուցահանդեսին։


== Ցուցահանդես ==
Nasjonalgalleriet. "Hannah Ryggen. Verden i veven" (2015)


== Աշխատանքներ ==
"Petter Dass" (1940)


== Ծանոթագրություններ ==


== Գրականություն ==
Marit Paasche. Hannah Ryggen - en fri (2016)
Էգյուի դյու Միդի

Էգյուի-դյու-Միդի (ֆր.՝ Aiguille du Midi «կեսօրվա գագաթնակետին»), լեռնային գագաթնակետ Ֆրանսիայում, Վերին Սավոյում։ Բարձունքը ստացավ նման անվանում, քանի որ կեսօրին արևը գտնվում է ուղիղ նրա գագաթին, եթե դիտում ես Շամոնիից։
Գտնվում է Մոնբլանյան զանգվածի արևմտյան հատվածում (Արևմտյան Ալպեր)։ Սուր անկյան գագաթի  բարձրությունը 3842 մետր է։ Գագաթից դեպի հյուսիս՝ հովտում, տեղակայված է ֆրանսիական հայտնի  լեռնադահուկային հանգստավայր Շամոնին։
Շամոնից դեպի Էգյուի դյու Միդի գագաթ ձգվում է ճոպանուղի, որը կառուցվել է 1955 թվականին։ Ճոպանուղին երկու տասնյակ տարի համարվել է աշխարհի ամենաբարձր ճոպանուղի։ Մինչ օրս այն զբաղեցնում է առաջին հորիզոնականը բարձրության տատանումների ստորին (1 035 մետր) և վերին (3 777 մետր) կայանների բարձրությունների միջև եղած տարբերություննեի առումով։ Ճոպանուղին բաղկացած է երկու հատվածից։ Առաջին մասը Շամոնիի՝ Plan de l'Aiguille-ն, 2 317 մետր բարձրության վրա է գտնվում։ Երկրորդ հատվածը՝ առանց միջանկյալ հենարանների տնակը, բարձրանում է ուղիղ դեպի ճոպանուղու վերին հարթակը։ Վերելքը Շամոնիից մինչև վերին կայան տևում է 20 րոպե։ Ճանապարհի անցումային հնարավորությունը ժամում 550 մարդ է։ Ճոպանուղու տոմսի արժեքը (2015 թվականի օգոստոսի 28-ի դրությամբ) կազմում է 57 եվրո, մի ծայրից դեպի մյուս ծայր։ Վերևի կայանում գտնվում է դիտակետային հարթակը, 30 տեղի համար նախատեսված սրճարան և հուշանվերների  խանութ։
Գագաթից սկիզբ է առնում Շամոնիի շրջակայքի ամենաընդարձակ լեռնադահուկային սահքուղին՝ 22 կմ երկարությամբ:

Մեկ այլ ճոպանուղի՝ ֆրանսերեն Télécabine Panoramic Mont-Blanc, միավորում է գագաթը Հելբրոներ գագաթին (3462 մետր) հետ, որը գտնվում է Մոնբլանյան զանգվածի հարավային մասում՝ Իտալիայի տարածքում։ Այդ ճոպանուղին գործում է ամռանը։ Ճանապարհորդությունը այդ ճոպանուղիով հնարավորություն է տալիս տեսնել շուրջ բոլորը գտնվող Ալպերի գագաթները։ Հելբրոնների գագաթից ճոպանուղիով հնարավոր է իջնել Լա Պալյուդ, Կուրմայոր՝ տեղեկայված իտալական հատվածում Մոնբլանյան զահգվածի հարավային մասում և հասնում է Իտալիայի տարածք։

		
		
		
		
		
		
		


== Ծանոթագրություններ ==


== Արտաքին հղումներ ==
Виртуальный тур на вершину Эгюий-дю-Миди Archived 2009-05-04 at the Wayback Machine. (ֆր.)
Peakware.com Archived 2015-09-24 at the Wayback Machine. (անգլ.)
Summitpost.org (անգլ.)
Մոստովսկոե (գյուղ, Վերխնյայա Պիշմա քաղաքային օկրուգ)

Մոստովսկոե (ռուս.՝ Мостовское), գյուղ Ռուսաստանի Սվերդլովսկի մարզի Վերխնյայա Պիշմա քաղաքային օկրուգի կազմում։
Բնակչությունը վերջին գրանցված տվյալներով կազմում էր 389 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոգորնոե

Պոգորնոե (ռուս.՝ Погорное), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիել Արսի

Վիել Արսի (ֆր.՝  Viel-Arcy), համայնք Ֆրանսիայի Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02797։


== Բնակչություն ==
Համայնքի բնակչությունը 2010 թվականին կազմում էր 181 մարդ։


== Տնտեսություն ==
2010 թվականի տվյալներով՝ աշխատունակ տարիքի 120 մարդկանցից (15-64 տարեկան) 89-ը տնտեսապես ակտիվ էին, 31-ը՝ ոչ ակտիվ (ակտիվության ցուցանիշը՝ 74,2 %, 1999 թվականին եղել է 71,4 %)։ 89 աշխատունակ բնակիչներից 67-ը աշխատում էին (36 տղամարդ և 31 կին), անաշխատանք էին 22-ը (15 տղամարդ և 7 կին)։ 31 անգործունակ մարդկանցից 3-ը աշակերտներ կամ ուսանողներ էին, 15-ը՝ թոշակառու, 13-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Վիել Արսի (ֆր.)
Խումարլի

Անվան այլ կիրառումների համար տե՛ս՝ Խումարլի (այլ կիրառումներ)Խումարլի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Տրանսֆորմատոր

Տրանսֆորմատորը (լատ. transformo - փոխակերպել, ձևափոխել) էներգիայի կամ օբյեկտների (հարմարանքների) որևէ էական հատկությունների փոխակերպման հարմարանք է։ Առավել տարածված են էլեկտրական տրանսֆորմատորները և հիդրոտրանսֆորմատորները։ Էլեկտրական տրանսֆորմատորը ստատիկ (շարժական մասեր չունեցող) հարմարանք է, որը ծառայում է որոշակի լարման փոփոխական հոսանքը մեկ այլ լարման փոփոխական հոսանքի փոխակերպելու համար։ Բաղկացած է ֆեռոմագնիսական միջուկից, առաջնային փաթույթներից, որոնք ինդուկտիվորեն կապված են միմյանց հետ։ Տրանսֆորմատորի աշխատանքի հիմքում ընկած է էլեկտրամագնիսական ինդուկցիայի երևույթը։ Եթե առաջնային փաթույթը միացնենք փոփոխական լարման աղբյուրին, ապա միջուկում կառաջանա փոփոխական մագնիսական հոսք։
Այժմ կիրառվում են տարբեր տեսակի տրանսֆորմատորներ. ուժային (էլեկտրաէներգիայի տեղափոխման և բաշխման համար հատուկ նպատակների համար վառարանային ուղղիչ սարքերում, զոդման տեխնիկայում), ինդուկցիոն կարգավորիչ (բաշխիչ ցանցերում լարումների կարգավորման համար), ավտոտրանսֆորմատորներ(ոչ մեծ սահմանններում լարումների կարգավորման համար), չափիչ տրանսֆորմատոր (բաշխիչ հարմարանքներում և փոփոխական հոսանքի բարձր լարման շղթաներում հոսանքի ուժի, լարման, հզորության և էներգիայի անվտանգ չափման համար), փորձարկման (լարման տակ տարբեր փորձարկումներ կատարելու համար)։  Առավել լայնորեն կիարառվում են երկփաթույթ և եռափաթույթ միաֆազ և եռաֆազ տրանսֆորմատորները։ Էլեկտրաէներգետիկայի նպատակների համար հիմնականում կիրառում են եռաֆազ յուղային տրանսֆորմատորներ՝10 կՎԱ-ից 1600 ՄՎԱ և ավելի հզորությամբ, մինչև 750 կՎ և ավելի լարումներով։
Ուժային տրանսֆորմատորների փաթույթներն ու միջուկներն ընկղմում են միներալային յուղով լցված բաքի մեջ, որի պատերը հովացվում են օդով կամ ջրով։ Յուղային հովացում չունեցող տրանսֆորմատորները կոչվում են չոր տրանսֆորմատորներ։
Տրանսֆորմատորի առաջին սխեմատիկ տեսքը ի հայտ է եկել 1831 թ. Մ. Ֆարադեյի և Դ. Հենրիի աշխատություններում։ Սակայն թե մեկը, թե մյուսը իրենց սարքում չեն նշել տրանսֆորմատորի այնպիսի հատկությունները ինչպիսիք են լարման և հոսանքի ուժի փոփոխությունները, այսինքն փոփոխական հոսանքի փոխակերպումը՝ տրանսֆորմացիան։
Էլեկտրական տրանսֆորմատորը(բաց միջուկով) առաջին անգամ օգտագործել է Պ.Ն. Յաբլոչկովը, 1876-ին՝ էլեկտրական լուսավորման շղթաներում։ Անգլիացի էլեկտրատեխնիկ Է. Հոփկինսոնը 1884-ին մշակել է փակ մագնիսական միջուկով միաֆազ տրանսֆորմատոր, որն իր կառուցվածքով նման է ժամանակակից տրանսֆորմատորին։1890-ին ռուս էլեկտրատեխնիկ Մ. Օ. Դոլիվո-Դոբրովոլսկին ստեղծել է եռաֆազ էլեկտրական տրանսֆորմատոր։ Տրանսֆորմատորի հետագա զարգացումն ընթացել է նրա կառուցվածքի կատարելագործման, հզորության և ՕԳԳ-ի մեծացման, փաթույթներ մեկուսացման լավացման ուղղությամբ։

Ուսուցողական, քանդվող-հավաքվող տրանսֆորմատոր
Զոնեֆելդ (Վերին Ֆրանկոնիա)

Զոնեֆելդ (գերմ.՝ Sonnefeld), կոմունա Գերմանիայում՝ Բավարիա քաղաքում։ Մտնում է Կոբուրգ (շրջան) կազմի մեջ՝ Վերին Ֆրանկոնիայում։ Բնակչությունը ըստ 2011 թվականի տվյալների կազմում է 5033 մարդ։ Զբաղեցնում է 34,69 կմ² տարածք։ Փոստային ինդեքս՝ 96242։ Կոմունայի ամենաբարձր գագաթը ունի 318 մ բարձրություն։ Հեռախոսային կոդը +49 9565։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Թրաուսնից

Թրաուսնից (գերմ.՝ Trausnitz), կոմունա Գերմանիայում՝ Բավարիա երկրամասի Շվանդորֆ շրջանում։
Ենթարկվում է Վերին Պֆալցի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 943 մարդ։ Զբաղեցնում է՝ 17,61 կմ² տարածք։ Պաշտոնական կոդ 09 3 76 173։


== Ծանոթագրություններ ==


== Արտաքին հղումներ ==
Պաշտոնական կայք
Արմեն Առուշանյան (ազատամարտիկ)

Արմեն Ռաֆայելի Առուշանյան (12 հունիսի, 1964, Ստեփանակերտ - 10 հոկտեմբերի, 1993, Ջաբրայիլ), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Առուշանյանը ծնվել է 1964 թ. հունիսի 12-ին Ստեփանակերտ քաղաքում։ Թիվ 7 միջնակարգ դպրոցում 8-րդ դասարանն ավարտելուց հետո, ուսումը շարունակել է թիվ 21 միջնակարգ պրոֆտեխուսումարանում, այնուհետև ծառայել Խորհրդային բանակում։ 1988 թ. Արցախյան շարժման ակտիվ մասնակիցներից էր։ Մասնակցել է Կրկժանի, Աղդամի, Մարտակերտի, Հադրութի շրջաններում ծավալված պաշտպանական ու ազատագրական մի շարք մարտերի։ Զոհվել է 1993 թ. հոկտեմբերի 10-ին Ջաբրայիլի շրջանում։ Հետմահու պարգևատրվել է ՀՀ Արիության մեդալով։ Ամուսնացած էր, ունի մեկ երեխա։ Հանգչում է Ստեփանակերտի քաղաքային գերեզմանատանը։


== Աղբյուրներ ==
Արցախում զոհված զինվորների թանգարան Archived 2016-03-04 at the Wayback Machine.
Վոլինցի (գյուղ, Վետլուժսկի շրջան)

Վոլինցի (ռուս.՝ Волынцы), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նովոստավ (գյուղ, Իզյասլավի շրջան)

Անվան այլ կիրառումների համար տե՛ս՝ ՆովոստավՆովոստավ (ուկրաիներեն՝ Новостав), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Նովոստավ գյուղում բնակվում էր 98 մարդ։ Բնակավայրը զբաղեցնում է 0,563 կմ² տարածք։ Բնակչության խտությունը կազմում էր 174,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուլանըղի գավառակ (Ջեբելբերեքեթի գավառ)

Բուլանըղ, գավառակ Կիլիկիայում, Ադանայի նահանգում։ Կենտրոնը Բուլանըղ ավանն էր։


== Պատմություն ==
Հայերից շատերը թուրքերի ձեռքով կոտորվել են Մեծ եղեռնի տարիներին։


== Բնակչություն ==
XIX դարի վերջերին գավառակն ուներ 7700 բնակիչ, որի զգալի մասը հայեր էին։


== Վարչական բաժանում ==
XIX դարի վերջերին գավառակն ուներ 40 գյուղ։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վիլտրիտուլ

Վիլտրիտուլ (ֆր.՝ Villetritouls), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 42 մարդ, բնակչության խտությունը` 8.61 մարդ/կմ²։ Բնակավայրը զբաղեցնում է 4.88 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 130 կմ հարավ-արևմուտք, Կարկասոն քաղաքից` 19 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 24 աշխատունակ (15-64 տարեկան)  բնակիչ, որոնցից ակտիվ էին 14-ը, իսկ ոչ ակտիվները` 10։ Ակտիվության ցուցանիշը կազմում է 58,3 %։ 14 աշխատունակ մարդկանցից աշխատել է 14 անձ (7 տղամարդ և 7 կին)։ Գործազուրկ են եղել 0 անձ (0 տղամարդ և 0 կին)։ 10 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Կ-11 (դիպուկահար հրացան)

Կ-11՝ հայկական արտադրության 5,45-մմ փամփշտակալով դիպուկահար հրացան։
Կ-11 հրացանն առաջին անգամ ներկայացվել է 1996 թվականին։


== Նկարագրություն ==
Կ-11-ը իրենից ներկայացնում է փամփշտակալով, երկայնակի-սահուն փակաղակով հրացան։ Կ-11-ի դետալների մի մասը փոխառվել է Կ-3 ինքնաձիգից։


== Սպառազինություն ==
 Հայաստան — Հայաստանի զինված ուժեր


== Ծանոթագրություններ ==
Կոնսեյսան դու Կաստելու

Կոնսեյսան դու Կաստելու (պորտ.՝ Conceição do Castelo), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի կենտրոնական մարզում։ Մտնում է Աֆոնսու Կլաուդիուի գավառի կազմի մեջ։ Բնակչությունը կազմում է 12.806 մարդ՝ 2020 թվականի տվյալներով։ Գրավում է 369 կմ2 տարածք։ Բնակչության խտությունը՝ 30,7 մարդ/կմ²։


== Պատմություն ==
Քաղաքը հիմնադրվել է 1963 թվականի դեկտեմբերի 6-ին


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 37.511.353,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 3.391,32 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,709 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Գուսև (Կամենսկի շրջան)

Անվան այլ կիրառումների համար տե՛ս՝ Գուսև (այլ կիրառումներ)Գուսև (ռուս.՝ Гусев), գյուղակ (խուտոր) Ռուսաստանի Դաշնության Ռոստովի մարզի Կամենսկի շրջանում։ Գուսևսկի գյուղական համայնքի վարչական կենտրոնն է։
Ալաի

Ալաի  (իտալերեն՝ Allai), կոմունա Իտալիայում, Սարդինիա մարզում՝ Օրիստանո գավառում։
Բնակչությունը կազմում է 413 մարդ (2008 թվականի տվյալներով), բնակչության խտությունը կազմում է 15 մարդ/կմ²։ Զբաղեցնում է 27 կմ² մակերես տարածք։ Փոստային ինդեքսն է՝ 9080։ Հեռախոսային կոդը՝ 00783։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0783 6813
Պաշտոնական կայք՝ http://www.comune.allai.or.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Քոթլ շրջան (Տեխաս)

Քոթլ շրջան (անգլ.՝ Cottle County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 1904 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 1505 մարդ։ Շրջկենտրոնն է Փեդյուկահ (անգլ.՝ Paducah) բնակավայրը։


== Պատմություն ==
Շրջանը պաշտոնապես կազմավորվել է 1892 թվականին։ Իր անվանումը ստացել է Տեխասի հեղափոխության զինվոր Ջորջ Քոթլի պատվին, ով զոհվել է Ալամոյի ճակատամարտում։


== Աշխարհագրություն ==
ԱՄՆ վիճակագրության բյուրոյի տվյալներով Քոթլ շրջանի ընդհանուր մակերեսը կազմում է 2335 կմ², որից 1801 կմ²-ն զբաղեցնում է ցամաքը, իսկ 1 կմ²-ն կամ 0,05 %-ը՝ ջրային տարածքները։


=== Հարևան շրջաններ ===
Քինգ շրջան (հարավ)
Մոտլի շրջան (արևմուտք)
Ֆորդ շրջան (արևելք)
Հարդեման շրջան (հյուսիս-արևելք)
Հոլ շրջան (հյուսիս-արևմուտք)
Չիլդրիս շրջան (հյուսիս)


== Բնակչություն ==
Բնակչության թիվը 2000 թվականի դրությամբ կազմում էր 1904 մարդ։ Առկա էր 820 տնային տնտեսություն և 550 ընտանիք։ Բնակչության խտությունը կազմում էր 1 մարդ/կմ²։ Հաշվվում էր 1088 բնակելի շինություն՝ 0 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 81,46 %, աֆրոամերիկացիներ – 9,87 %, բնիկ ամերիկացիներ (հնդկացիներ) – 1,03 %, ասիացիներ – 0,10 %, այլ ռասաների ներկայացուցիչներ – 7,20 %, երկու կամ ավելի ռասաների ներկայացուցիչներ – 1,47 %: Իսպանախոսները կամ լատինոամերիկացիները կազմում են բնակչության 18,91 %–ը (անկախ ռասայից)։
Բնակչության տարիքային կազմը հետևյալն էր՝ 23,90 % - մինչև 18 տարեկան, 5,70 % - 18-24 տարեկան, 21,50 % - 25-44 տարեկան, 23,30 % - 45-64 տարեկան և 25,60 % - 65 և ավելի բարձր։ Շրջանի բնակչի միջին տարիքը 44 տարեկան է։ Յուրաքանչյուր 100 կնոջը բաժին է ընկնում 87,20 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 81,90 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Ուսպենսկոե (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ՈւսպենսկոեՈւսպենսկոե (ռուս.՝ Успенское), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Գտնվում է շրջանի կենտրոնական մասում՝ Դորոգոբուժից 7 կմ դեպի արևելք, P134 Հին Սմոլենսկայա ճանապարհից 15 կմ հյուսիս, Դնեպր գետի ափին։ Վիշեգոր երկաթուղային կայարանը գտնվում է գյուղից 12 կմ հյուսիս՝ Մոսկվա-Միսկ գծի վրա։


== Բնակչություն ==
Բնակչությունը 2007 թվականին գրանցված տվյալներով կազմել է 0 մարդ։


== Պատմություն ==
Հայրենական մեծ պատերազմի տարիներին՝ 1941 թվականի հոկտեմբերին, գյուղը գրավել են նացիստական զորքերը, ազատագրվել է 1943 թվականի սեպտեմբերին։
Նախորդ անուններն են եղել՝ Մալոե Շևելյովո, Նովոե Շևելյովո։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օմբոլո

Օմբոլո (վրաց.՝ ომბოლო), գյուղ Վրաստանում: Գտնվում է Աջարիայի Ինքնավար Հանրապետության Խելվաչաուրի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 204 մարդ:


== Ծանոթագրություններ ==
Հասան Սեյիդբեկլի

Հասան Մեհդի օղլի Սեյիդբեկլի (ադրբ.՝ Həsən Mehdi oğlu Seyidbəyli, դեկտեմբերի 22, 1920(1920-12-22), Բաքու, Ադրբեջանական ԽՍՀ - հունիսի 25, 1980(1980-06-25), Բաքու, Ադրբեջանական ԽՍՀ, ԽՍՀՄ), ադրբեջանցի գրող, դրամատուրգ, սցենարիստ և ռեժիսոր; Ադրբեջանական ԽՍՀ ժողովրդական արտիստ (1976)։


== Կենսագրություն ==
Հասան Սեյիդբեկլին ծնվել է 1920 թվականի դեկտեմբերի 22-ին Բաքվում։ 1938-1939 թվականներին սովորելէ Լենինգրադի երաժշտության և կինեմատոգրաֆիայի ինստիտուտում։ 1942 թվականին սկսեց զբաղվել գրական գործունեությամբ։ 1943 թվականին նա շարունակեցիր կրթությունը Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետում։ 1955 թվականից եղել է Խորհրդային Միության կոմունիստական կուսակցության անդամ։
Հասան Սեյիդբեկլին հանդիսանում է հեղինակը վավերագրական ֆիլմերի, որպես «Բաքվից դեպի Գյոյգյոլ», «Ղուբայի այգիներում», «Խորհրդային Ադրբեջան», «Իդեալ»։
1963-1980 թվականներին եղել է Ադրբեջանի կինեմատոգրաֆիստների միության նախագահ։ Պարգևատրվել է «Պատվո» և «Աշխատանքային կարմիր դրոշի» շքանշաններով։
Հասան Սեյիդբեկլին մահացավ 1980 թվականի հունիսի 25-ին Բաքվում։


== Ֆիլմագրություն ==


=== Ռեժիսոր ===
1960 — «Անօրինական եկամուտ»
1962 — «Հեռախոսային օպերատոր»
1963 — «Կա նման կղզի»
1966 — «Ինչու եք լռում»
1969 — Ես հիշում եմ քեզ, ուսուցիչ
1970 — Նայիր մի աղջկա
1974 — Նասիմի
1974 — Կյանքի էջերը
1977 — Երջանկության գինը


== Ծանոթագրություններ ==
Շմիդտովո (գյուղ, Ուֆիմսկի շրջան)

Անվան այլ կիրառումների համար տե՛ս՝ Շմիդտովո (այլ կիրառումներ)Շմիդտովո (ռուս.՝ Шмидтово, բաշկիրերեն՝ Шмидт), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 367 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Bed (երգ, Նիքի Մինաժ)

«Bed», ամերիկացի հիփ-հոփ կատարող Նիքի Մինաժի երգը, որ ձայնագրվել է ամերիկացի երգչուհի Արիանա Գրանդեի մասնակցությամբ։ Թողարկվել է որպես Նիքի Մինաժի Queen (2018) չորրորդ ստուդիական ալբոմի երկրորդ սինգլ 2018 թվականի հունիսի 14-ին Young Money Entertainment և Cash Money Records լեյբլներում։ Որպես պրոդյուսեր հանդես են եկել՝ Supa Dups, Beats Bailey, Մեսսի և Ben Billions։ Երգը Նիքի Մինաժի և Արիանա Գրանդեի չորրորդ համագործակցությունն է։ Այն զբաղեցրել է 42-րդ հորիզոնականն ամերիկյան Billboard Hot 100 հիթ-շքերթում, ինչպես նաև ընդգրկվել է քսան լավագույն երգերի ցանկում Ավստրալիայում, Շոտլանդիայում և Մեծ Բրիտանիայում։


== Նախադրյալներ և թողարկում ==
2014 թվականին Նիքի Մինաժն ու Արիանա Գրանդեն թողարկել են երկու համատեղ երգեր՝ «Bang Bang», որն ընդգրկվել է Գրանդեի My Everything (2014) երկրորդ ստուդիական ալբոմի դելյուքս տարբերակում, և «Get on Your Knees», որն ընդգրկվել է Մինաժի The Pinkprint (2014) երրորդ ստուդիական ալբոմում։ 2016 թվականին երգչուհիները թողարկել են «Side to Side» երգը, որ ընդգրկվել է Արիանա Գրանդեի Dangerous Woman երրորդ ստուդիական ալբոմում։ 2018 թվականի մայիսին Գրանդեն Թվիթթերի իր էջում գրել է, որ Նիքի Մինաժն իրեն հրավիրել է ստուդիա՝ ձայնագրելու հերթական համատեղ երգը։ 2018 թվականի հունիսի 4-ին նույնպես Թվիթերի իր էջում Գրանդեն երկրպագուի հարցին պատասխանել է, թե 2018 թվականին Մինաժի հետ կթողարկի մեկից ավելի երգեր և հայտարարել «The Light Is Coming» ստեղծագործության թողարկման մասին։ Հունիսի 11-ին Նիքի Մինաժը պաշտոնապես հայտարարել է, որ «Bed» երգը կթողարկվի որպես սպասվող Queen ալբոմի երկրորդ սինգլ։ Սինգլը թողարկվել է հունիսի 14-ին թվային ներբեռնման ձևաչափով և ալբոմի նախապատվերի հնարավորության հետ միասին։ Սինգլի շապիկին պատկերված են Նիքի Մինաժն ու Արիանա Գրանդեն ջրավազանում։


== Առևտրային հաջողություն ==
«Bed» սինգլն ամերիկյան Billboard Hot 100 հիթ-շքերթում իր նորամուտը կատարել է 43-րդ հորիզոնականում՝ ուենալով 19,000 ներբեռնում և 12 միլիոն սթրիմինգ։ Երգը դարձել է 91-րդը Մինաժի կարիերայում, որ ընդգրկվել է ամերիկյան հիթ-շքերթում։ Երկրորդ շաբաթում երգն զբաղեցրել է հիթ-շքերթի 67-րդ հորիզոնականը։ Չորրորդ շաբաթում երգը բարձրացել է 48-րդ հորիզոնական, իսկ Queen ալբոմի թողարկումից հետո հասել ամենաբարձր՝ 42-րդ հորիզոնականին։
«Bed» երգն ընդգրկվել է քսան լավագույն երգերի ցանկում Ավստրալիայում, Շոտլանդիայում և Մեծ Բրիտանիայում։


== Հիթ-շքերթներ ==


== Ծանոթագրություններ ==
Մեռյա

Անվան այլ կիրառումների համար տե՛ս՝ Մեռյա (այլ կիրառումներ)Մեռյա (էստ․՝ Märja), գյուղական ավան Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղական ավանում բնակվում էր 691 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ռադիոընդունիչ

Ռադիոընդունիչ, սարքավորում, որն ապահովում է անհրաժեշտ ռադիոազդանշանի ընդունումը, ուժեղացումը, փոխակերպումը ցածր հաճախային ազդանշանի և փոխանցումը բարձրախոսին, էլեկտրոնաճառագայթային խողովակին։ Ըստ նշանակման ռադիոընդունիչները լինում են ռադիոհաղորդման, հեռուստատեսային (տես Հեռուստացույց), կապի (տես Ռադիոկապ), ռադիոլոկացիոն (տես Ռադիոլոկացիոն կայան) և այլ տեսակների։ Հիմնական ֆունկցիաներն են․ հաճախային ընտրումը, ուժեղացումը, համուղղումը, որոնք իրականացվում են հաճախաընտրողական ռեզոնանսային շղթաներով (տատանողական համակարգեր, ծավալային ռեզոնատորներ, էլեկտրական զտիչ ներ) էլեկտրական տատանումների ուժեղացուցիչներով և դետեկտորով։ Ռադիոընդունիչում կատարվում է նաև ուժեղացման ավտոմատ կառավարում և հաճախականության ավտոմատ ենթալարում։ Ուժեղացումը կատարվում է կամ մինչև դետեկտորը՝ ռադիոհաճախային կամ դետեկտորից հետո՝ ցածրհաճախային ուժեղացուցիչների օգնությամբ։ Հիմնական ուժեղացումը կատարվում է ռադիոհաճախային ուժեղացուցիչներում, որտեղ միաժամանակ ապահովում է ազդանշանի ընտրումը (զտումը ռադիոազդանշաններից)։ Կախված մինչդետեկտորային ուժեղացումից տարբերում են ուղղակի ուժեղացումով (ռադիոազդանշանը ուժեղացվում է առանց հաճախականության փոխակերպման), ռեգեներատիվ (ընդունվող ռադիոազդանշանի նկատմամբ համալարված ռեզոնանսային շղթա է ներմուծվում բացասական դիմադրություն), գերռեգեներատիվ (ռադիոհաճախային ուժեղացուցիչի կոնտուրին միացվում է ընդհատվող հակադարձ կապի շղթա, որը կոնտուրում պարբերաբար առաջացնում է ինքնագրգռման տատանումներ), ֆլեքսային (միևնույն ուժեղացուցիչը միաժամանակ օգտագործվում է մինչդետեկտորային և հետդետեկտորային ուժեղացման համար), սուպերհետերոդինային (առավել տարածված է և ունի ռադիոընդունման լավագույն որակ)։ Ռադիոընդունիչի աշխատանքը բնութագրվում է զգայունությամբ (թույլ ռադիոազդանշանների ընդունման հատկությամբ), ընտրողականությամբ (անհրաժեշտ ռադիոազդանշանը օտար ռադիոհաճախային տատանումներից անջատելու հատկությամբ), կայունությամբ (առանց լրացուցիչ կարգավորումների տևական ընդունման հատկությամբ)։ Գործնականում իրագործվող զգայունությունը կախված է ռադիոազդանշանի սպեկտրի հաճախային շերտում գործող ռադիոխանգարումներից։ Ռադիոընդունիչի սահմանային զգայնությունը կախված է նրա ներքին՝ ֆլուկտուացիոն աղմուկներից։ Վերջինների խանգարիչ ազդեցությունը թուլացնելու համար օգտագործվում են ցածր աղմուկով մուտքային ուժեղացուցիչներ։ Դրանցից պարզագույնը թունելային դիոդով ռեգեներատիվ ուժեղացուցիչն է։ Ավելի լավ արդյունքներ են տալիս պարամետրական և քվանտային ուժեղացուցիչները։
Արժելագեր

Արժելագեր (կատ.՝ Argelaguer), մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Լա Գառռոչա շրջանի կազմում։ Տարածքը զբաղեցնում է 12,56 կմ²։ Բնակչությունը՝ 425 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Ազազել (սատանա)

Ազազել (արամեերեն՝ רמשנאל, արաբ․՝ عزازل‎‎, ազազիլ), «Մեղքերի քավության նոխազ» հին ծիսակատարության անվանումն է, ապա հին հրեաների հավատալիքներով` ընկած հրեշտակ, սատանա, մասնավորապես անապատի սատանա։


== Հրեշտակ ==
Ազազելի՝ որպես ընկած հրեշտակներից մեկի մասին պատմությունները ծագել են շատ ուշ (մ.թ.ա. 3-րդ դարից ոչ վաղ) հրեաների ֆոլկլորում և մասնավորապես ֆիքսված է Ենոքի հայտնի, անստույգ գրքում։ Այս գրքում Ազազելը ստորջրյա հսկաների առաջնորդն է, ովքեր ապստամբել են Աստծու դեմ։ Նա տղամարդկանց սովորեցրեց զինագործական արվեստ, կռվել, իսկ կանանց սովորեցրեց հարդարվել, թարկարժեք քերերից զարդեր պատրաստել, ինչպես նաև ստի արվեստին։ Մարդկանց աթեիզմի հետևորդ դարձրեց և սովորեցրեց այլասերվածություն։
Ազազելն առաջին ընկած հրեշտակներից մեկն էր, ով չվախեցավ Աստծուց և նրա կամքից, ինչից հետո հրեշտակապետերին հրամայվեց սպանել նրան, բայց ոչ ոք նրանից ուժեղ չէր, և այդ ժամանակ Աստված հրամայեց Ռաֆայել հրեշտակապետին կտրել նրա թևերը և ուղարկել դժոխք։ «Եվ ասաց Աստված Ռաֆայելին. «Կապի՛ր Ազազելի ձեռքերն ու ոտքերը և նետի՛ր նրան մթության մեջ, մի անցք արա անապատում, որ գտնվում է Դուդաելում և նրան այնտեղ բաց թող։ Եվ նրա վրա կոպիտ և սուր մի քա՛ր դիր և նրան մթությամբ պատի՛ր, որ նա այնտեղ մնա հավերժ և փակիր նրա դեմքը, որպեսզի նա լույս չտեսնի։ Մեծ դատաստանի օրը նա կընկնի կրակի մեջ»։ Աստծու հրամանով նրան կապել են անապատի ժայռին։
Կասկածներ չկան, որ «Ազազել» անունը միայն այս հերոսի ուշ անվանումն է։ Մի քանի տեքստերում նա Նաասի (օձ) դերն է կատարում, իրեն նաև նմանացնում են Պրոմեթևսին, կամ ստանդարտ հերոսի։ Ազազելին հաճախ նաև նմանեցնում են ստորերկրյա թագավորության աստվածներին, ավելի ուշ նաև Լյուցիֆերին։
Կան լեգենդներ, որ Ազազելը մարդկանց սովորեցրել է կախարդանքի, որպեսզի նրանք երկնքից աստղերը, լուսինն ու արևը ավելի մոտ բերեն և դրանք դառնան ավելի մոտ պաշտամունքի առարկա, քան Աստված։


== Ծիսակատարություն ==
Ազազելի հետ է կապված ամենահին ամենամյա հրեական ծեսերից մեկը` քավության նոխազ։ Ամեն տարի ծիսակատարության համար հրեաները մի կենդանի էին մորթում ազգի մեղքերի համար, իսկ մի սև ոչխար տանում անապատ։ Հավանաբար հենց այնտեղից է ծագել սատանայի տեսքը, որպես այրվող ցուլ, ասես նրա վրայից հանել են կաշին։


== Ծանոթագրություններ ==
Ռուբան

Ռուբան (ուկրաիներեն՝ Рубань), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1250 թվականին։
2001 թվականի տվյալներով Ռուբան գյուղում բնակվում էր 932 մարդ։ Բնակավայրը զբաղեցնում է 5026 կմ² տարածք։ Բնակչության խտությունը կազմում էր 185,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաբկա (գյուղ, Վելիժսկի շրջան)

Անվան այլ կիրառումների համար տե՛ս՝ ԲաբկաԲաբկա (ռուս.՝ Бабка), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեքնուկ Սեբաստիանի

Երեքնուկ Սեբաստիանի (լատ.՝ Trifolium sebastianii), լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
15-40 սմ բարձրությամբ միամյա բույս է։ Տերևիկները երկարացած են, երկու ծայրերում նեղացած։ Ծաղկակիցները բարակ են։ Ծաղկաբույլերը նոսր են՝ 8-10 ծաղիկներով։ Ծաղկման սկզբում ծաղկակոթները ուղիղ են, հետո՝ ներքև թեքված։ Բաժակը բաց, մերկ երախով է։ Պսակը 2-4 մմ երկարությամբ է, դեղին, պտղի ժամանակ կարմրավուն կամ դարչնագույն։


== Տարածում ==
Հանդիպում է Իջևանի (Նոյեմբերյանի շրջակայք) և Զանգեզուրի (Ճակատեն գյուղի շրջակայք)  ֆլորիստիկական շրջանում։ Հանդիպում է նաև Նախիջևանում, Դաղստանում, Ղարաբաղում, Թալիշում, Հյուսիարևմտյան Անատոլիայում։


== Էկոլոգիա ==
Աճում է ստորին լեռնային գոտում՝ ծովի մակարդակից 1000 մ բարձրությունների վրա։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Խոցելի տեսակ է։ Տարածման և բնակության շրջանների մակերեսը 10 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES–ի  և Բեռնի կոնվենցիաների հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Բոեն ան Վերմանդուա (այլ կիրառումներ)

Բոեն ան Վերմանդուա, կարող է վերաբերել՝

Բոեն ան Վերմանդուա - Ֆրանսիայի հյուսիսում գտնվող քաղաք
Բոեն ան Վերմանդուա - Ֆրանսիայի կանտոն
Աննաբերգ (շրջան)

Աննաբերգ  (գերմ.՝ Landkreis Annaberg), շրջան է Գերմանիայում։ Շրջանի կենտրոնն է Անեբերգ Բուխոլց քաղաքը։ Զբաղեցնում է 438,17 կմ2։ Բնակչությունը 81.946 մարդ է։ Բնակչության խտությունը 187 մարդ/կմ2։
Շրջանի պաշտոնական կոդը 14 1 71 է։ Շրջանում 17 համայնք կա։


== Ծանոթագրություններ ==
Ալեքսանդրովկա (գյուղ, Կրասնոգվարդեյսկի շրջան)

Անվան այլ կիրառումների համար տե՛ս՝ Ալեքսանդրովկա (այլ կիրառումներ)Ալեքսանդրովկա (ուկրաիներեն՝ Олександрівка, Ղրիմի թաթարերեն՝ Biy Aqay Kemelçi), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Բի-Ակայ-Կեմելչի։ Հիմնադրվել է 1964 թվականին։
2001 թվականի տվյալներով Ալեքսանդրովկա գյուղում բնակվում էր 1 651 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Համուս

Համուս, բերդ Կիլիկյան Հայաստանում, Ամանոսյան (Սև) լեռների շրջանում, Թիլ Համդունի և Սարվանդիքարի միջև, բարձր ժայռի վրա։ Սմբատ Սպարապետը 11-րդ դարում հիշատակում է «Պարոն Արեգ տէր Համուսայի»։ 12-րդ դարի առաջին կեսին Համուսը գրավել են բյուզանդացիները։ 1165 թվականի օգոստոսին Համուսի հույն դուկը, բերդի ստորոտում գտնվող Սոսյաց անտառում խնջույքի հրավիրելով Թորոս Բ-ի եղբայր Ստեփանեին, դավադրաբար հեղձամահ է արել եռացրած ջրով լեցուն կաթսայում. այդ առիթով հայկական զորքերը կոտորել են հույներին և ազատագրել Համուսը։ 1259 թվականին Համուսի բերդատեր է հիշվում Սմբատ Սպարապետի փեսան՝ իշխան Վահրամը։ 1266 թ.-ին Եգիպտոսի սուլթանության զորքերը պաշարել են Համուսը, բայց գրավել չեն կարողացել։ 1269 թվականին ավերվել է երկրաշարժից։ Մինչև 20-րդ դարի սկիզբը, Համուսի շրջակայքի հայերը Սոսյաց անտառի աղբյուրի մոտ, ամեն տարի Զատկի տոնի 2-րդ օրը (մեռելոց) նշել են Ստեփանեի եղերական մահվան հիշատակը։
Դորովատկա (գյուղ, Խոլմ-Ժիրովսկի շրջան)

Անվան այլ կիրառումների համար տե՛ս՝ Դորովատկա (այլ կիրառումներ)Դորովատկա (ռուս.՝ Дороватка), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հելլադա (Մարս)

Հելլադա հարթավայր (լատ.՝ Hellas Planitia), շրջանաձև հարթավայրային իջվածք Մարսի հարավային կիսագնդում։ Այն Հելլադա է անվանել աստղագետ Ջովանի Սկիապարելլին։
Հելլադա հարթավայրը ձևավորվել է, հավանաբար, հսկայական երկնաքարի անկման պատճառով Արեգակնային համակարգի ձևավորման սկզբնական ժամանակահատվածում։ Այսինքն դա հինավուրց հարվածային խառնարան է, Մարսի վրա ամենամեծ հարվածային ձևավորումը։ Նրա տրամագիծը կազմում է մոտ 2100 կմ։ Իջվածքի խորությունը՝ 9 կմ, շրջապատող մակերևույթի հանդեպ և 7 կմ միջին մարսյան բարձրության համեմատ։

Մարսյան ձմեռվա ընթացքում Հելլադայի մակերևույթը ծածկվում է եղյամով։ Քանի որ այս իջվածքի վրա գտնվող մթնոլորտի շերտը զգալիորեն ավելի մեծ է, քան շրջապատող տարածքներում, Հելլադան երբեմն երևում է կարծես մշուշով պատված։ Արդյունքում այս շրջանը Երկրից երևում է որպես մեծ պայծառ հետք։
Հելլադայի ամենաստորին կետում մթնոլորտի ճնշումը կազմում է 1155 Պա կամ 11,55 միլիբար, այսինքն 89 %-ով ավելին, քան միջին մարսյան բարձրության վրա։
Հելլադա հարթավայրում հանդիպում են տարբեր ռելիեֆի ձևեր, որոնցից որոշները ունեն հրաբխային ծագում (կամ առաջացել են ապարի հալեցման կամ երկնաքարի հարվածի հետևանքով)։ Ռելիեֆի առանձնահատկություններից կարելի է առանձնացնել անսովոր «կնճիռ-լեռնաշղթաները», որոնք հանդիպում են նաև Լուսնի ռելիեֆում։


== Ծանոթագրություններ ==


== Արտաքին հղումներ ==
ԵՏԳ կայքում Հելլադայի մասին հոդված
Մարս, լիճ, խառնարան. Կարմիր մոլորակի հին ջրերը Archived 2012-10-06 at the Wayback Machine. «Հանրամատչելի մեխանիկա» ամսագրի կայքը։
Էբերբակ Սելց

Էբերբակ Սելց (ֆր.՝ Eberbach-Seltz), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 396 մարդ, բնակչության խտությունը` 95.65 մարդ/կմ²։ Բնակավայրը զբաղեցնում է 4.14 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 293 աշխատունակ (15-64 տարեկան)  բնակիչ, որոնցից ակտիվ էին 245-ը, իսկ ոչ ակտիվները` 48։ Ակտիվության ցուցանիշը կազմում է 83,6 %։ 245 աշխատունակ մարդկանցից աշխատել է 227 անձ (130 տղամարդ և 97 կին)։ Գործազուրկ են եղել 18 անձ (10 տղամարդ և 8 կին)։ 48 անաշխատունակներից 14-ը եղել են աշակերտներ կամ ուսանողներ, 14-ը` թոշակառուներ, իսկ 20-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մենծակ

Անվան այլ կիրառումների համար տե՛ս՝ Մենծակ (այլ կիրառումներ)Մենծակ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դմակ

Դմակ (թուրքերեն՝ kuyruk, պոչ), դմակավոր տեսակի ոչխարի պոչի շրջանում առկա ճարպային կուտակում։ Դմակի ճարպը պետք չէ շփոթել ավելի դժվարահալ՝ փորոտիքի ճարպի հետ, ինչը կենդանու ներքին օրգանների շրջանում կուտակված ճարպային գոյացություն է։


== Անատոմիա ==
Ճարպը կուտակվում է սրբոսկրի վրա և ոչխարի պոչից ձևավորված առաջին 3-5 ողերի վրա։ Կախված ցեղատեսակից և մսեղիքի ընդհանուր քաշից՝ դմակը կարող է հասնել 30 կիլոգրամի, չնայած սովորաբար դրա քաշը հազվադեպ է գերազանցում 5-10 կիլոգրամը։ Ծառայում է բտման շրջանում ճարպի կուտակման համար և հետևապես երաշտի շրջանում էլ սպառման համար (ճիշտ այնպես, ինչպես ուղտերի դեպքում սապատն է ծառայում)։ Դմակը միայն արտաքին մասից է պատված բրդով և կազմված է համաչափ դասավորված մասերից, որոնց միջև տեղավորված է պոչի վերջնահատվածը՝ ծածկված երկար, կոշտ մազերով։ Ոչխարի դմակի առկայությունը և ճարպի շերտի հաստությունը պայմանավորված են թե՛ կերի որակով, թե՛ բտման պարբերականությամբ, թե՛ նպաստավոր բնակլիմայական պայմաններով։  Դմակի ձևավորումը պայմանավորված է նաև տեղանքի պայմաններով՝ այն բուսականության աճով, որը պիտանի է ոչխարի սնման համար։


== Կիրառում ==
Դմակի ճարպի արժեքավոր հատկանիշները նկատվել են դեռևս շատ վաղուց. դմակավոր ոչխարների ամենահին պատկերները գտնվել են շումերական հնագույն քաղաքներ Ուրուկի (մ.թ.ա. 3 000 տարի) սպասքի և Ուրի (մ.թ.ա. 2 000 տարի) սպասքի և խճանկարների վրա։ Որպես զոհաբեության առարկա՝ դմակը հիշատակվում է նաև Աստվածաշնչում։ Դմակի ճարպը կամ դմակի յուղը սենյակային ջերմաստիճանում չի սառչում և խոհանոցում կիրառվում է արևելյան ուտեստների պատրաստման ժամանակ։ Դրանից պատրաստում են նաև քաղցրեղեն և օճառ։ Կիրառում են նաև թեյի պատրաստման համար։ Դմակից կտրված փոքր կտորները տապակած վիճակում մատուցում են մինչ հիմնական սննդի մատուցումը։ Բացի այդ՝ դմակի ճարպը կիրառվում է որպես բնական կոնսերվանտ՝ սառնարանի բացակայության դեպքում միսը տաք կլիմայական պայմաններում պահելու համար։ Արաբական երկրներից Իրանում, Անդրկովկասի գյուղական շրջաններում, Միջին Ասիայում և Ղազախստանում թափոնքների օգտագործման մեջ գործում են դմակի կիրառման յուրահատուկ ավանդույթներ։


== Տես նաև ==
Դմակավոր ոչխարներ
Ոչխար


== Ծանոթագրություններ ==


== Արտաքին հղումներ ==
Դմակի ճարպ
Ի՞նչ է ոչխարի դմակը
Դմակի բնութագիրը, օգտակար հատկությունները(չաշխատող հղում)
Կաստիլբլանկո

Կաստիլբլանկո (իսպ.՝ Castilblanco), քաղաք և մունիցիպալիտետ Իսպանիայում, մտնում է Բադախոս նահանգի մեջ, ինչպես նաև Էստրեմադուրա մեջ։ Մունիցիպալիտետը գտնվում է Լա-Սիբերիյա շրջանում։ Տարածքը 132 կմ² է։ Բնակչությունը 1156 մարդ (2010 թվականի տվյալներով)։ Քաղաքը պրովինցիայի վարչական շրջանից հեռու է 207 կմ։


== Պատկերասրահ ==

		
		
		


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Asociación Cultural de Castilblanco "La Alforja" Archived 2016-03-04 at the Wayback Machine.
Periódico digital "The Kaxtil City Times"
Ayuntamiento de Castilblanco Archived 2007-06-29 at the Wayback Machine.
PSOE-Castilblanco
Երմոլինո (այլ կիրառումներ)

Երմոլինո, կարող է վերաբերել՝

Երմոլինո - գյուղ Ռուսաստանի Լենինգրադի մարզի Գատչինսկի շրջանի կազմում։
Երմոլինո - գյուղ Ռուսաստանի Յարոսլավլի մարզի Պերեսլավսկի շրջանի կազմում։
Երմոլինո - գյուղ Ռուսաստանի Նովգորոդի մարզի Օկուլովսկի շրջանի կազմում։
Երմոլինո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Ռուդա (գյուղ, Միրգորոդի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Ռուդա գյուղում բնակվում էր 194 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թոմաս Բըրք (ատլետ)

Թոմաս Բըրք (Ատլետ)  Թոմաս Էդմունդ «Թոմ» Բըրք  (հունվարի 15, 1875(1875-01-15), Բոստոն, ԱՄՆ - փետրվարի 14, 1929(1929-02-14), Բոստոն, ԱՄՆ), ամերիկացի արագավազորդ էր։ Նա 100 և 400 մետր արագավազքում առաջին օլիմպիական չեմպիոնն էր։


== Կենսագրություն ==
Բոստոնի համալսարանի Իրավագիտության դպրոցի ուսանող Բըրքը աչքի ընկնող վազորդ էր 400 մետր և 440 յարդ վազքատարածություններում և 1895 թվականին հաղթել է Ամերիկյան համալսարանների ասոցիացիայի  440 յարդ արագավազքի մրցումներում։ 1896 թվականի Աթենքի ժամանակակից օլիմպիական առաջին խաղերի մեկնարկից առաջ նման համբավ նա չէր վայելում։ Թ. Բըրքը բազմաթիվ լավագույն արագավազորդների բացակայության պայմաններում զարմանալիորեն հաղթել է 100 մետր վազքատարածությունում։ Նա աչքի է ընկել նաև իր վազքի այն ժամանակվա համար հազվադեպ մեկնարկաձևի համար։ Այժմ այդպիսի մեկնարկաձևը  վազքի մրցումներում սովորական կիրառության մեջ է։ Եզրափակչում նրա ցույց տված ժամանակը 12,0 վայրկյան էր իսկ նախապատրաստական մրցումներում ավելի լավ արդյունք է ցուցաբերել՝ 11,8 վայրկյան։
Բըրքի գլխավոր ձեռքբերումը նույն օլիմպիական խաղերում 400 մետրը վազքատարածությունում հաղթանակի հասնելն էր։ Նախնական մրցումներում նրա ցույց տված արդյունքն էր 58.4 վայրկյան, իսկ  եզրափակչի ժամանակ՝  54,2 վայրկյան։ Երկու դեպքում էլ հաղթող է ճանաչվել ԲըրքըԱվելի ուշ, իր կարիերայի ընթացքում Բըրքը մասնագիտացել է ավելի երկար մրցատարածություններում՝ նվաճելով Ամերիկայի սիրողական մարզիկների միջքոլեջային ասոցիացիայի հաղթողի կոչումը 440 և 880 յարդ մրցատարածություններում։ Ոգեշնչված լինելով 1896 թվականի Օլիմպիական խաղերում մարաթոնյան վազքի հաջողության իրողությունից, 1897 թվականին նա Բոստոնի ամենամյա մարաթոնի նախաձեռնողներից մեկն էր ։
Բըրքը հետագայում դարձել է իրավաբան, միաժաման ատլետիկայի մարզիչ և կես դրույքով լրագրող՝ թղթակցելով Բոստոն Ջորնըլ- ին և Բոստոն փոստ-ին։
Առաջին աշխարհամարտին մասնակցել է որպես կրտսեր լեյտենանտ։ Թ. Բըրքը 43 տարեկան հասակում ԱՄՆ զինված ուժերում ամենատարեցն էր օդաչուների թվում։
Նա  հանկարծամահ է եղել  53 տարեկանում  Վինտրոպից Բոստոն երթևեկող լաստանավի վրա ։


== Ծանոթագրություններ ==


== Հետագա ընթերցանություն ==
Wallechinsky David, Loucky Jaime (2012)։ The Complete Book of the Olympics (2012 ed.)։ London: Aurum Press։ էջեր 43–44, 77։ ISBN 978-1-84513-695-6
BBC Four

BBC Four, բրիտանական հեռուստաալիք է Բի-բի-սի պետական մեդիակորպորացիայի կազմում։ Հեռարձակումը սկսել է 2002 թվականի մարտի 2-ից, փոխարինելով BBC Knowledge հեռուստաալիքին։ Հեռարձակվում է կաբելային, IPTV և արբանյակային տիրույթներում, եթերում է 19:00-4:00 ժամերին։ Ներկայացնում է վավերագրական հաղորդումներ, երաժշտություն, ֆիլմեր և այլ սեփական հաղորդումներ։ 2004 թվականից հեռուստաալիքի տնօրենն է Ջենիս Հեդլոուն։


== Արտաքին հղումներ ==
BBC Four (անգլ.)
Արցանց հեռարձակում (միայն ՄԹ-ում)


== Ծանոթագրություններ ==
Խոսե Անտոնիո Ռեյես

Խոսե Անտոնիո Ռեյես Կալդերոն (իսպ.՝ José Antonio Reyes Calderón, սեպտեմբերի 1, 1983(1983-09-01), Ուտրերա - հունիսի 1, 2019(2019-06-01), Ալկալա դե Գուադայրա), իսպանացի պրոֆեսիոնալ ֆուտբոլիստ, կիսապաշտպան, պաշտպան։ Հանդես էր գալիս իսպանական Սևիլյա ֆուտբոլային ակումբում։ Հանդես է եկել Իսպանիայի ֆուտբոլի ազգային հավաքականում։


== Կարիերա ==


=== Ակումբային ===
1999-2004 թվականներին հանդես է եկել իսպանական Սևիլյա ֆուտբոլային ակումբի կազմում։ 2004-2007 թվականներին հանդես է եկել անգլիական Արսենալ ֆուտբոլային ակումբում։ 2006-2007 թվականներին վարձավճարով հանդես է եկել Ռեալ Մադրիդում։ 2007-2012 թվականներին հանդես է եկել իսպանական Ատլետիկո Մադրիդում։ 2008-2009 թվականներին վարձավճարով հանդես է եկել պորտուգալական Բենֆիկա ֆուտբոլային ակումբում։ 2012 թվականից մինչև հիմա հանդես է գալիս իսպանական Սևիլյա ֆուտբոլային ակումբում։


=== Ազգային հավաքական ===
1999-2000 թվականներին հանդես է եկել Իսպանիայի մինչև 16 տարիքայինների հավաքականում։ 2001-2002 թվականներին՝ մինչև 19 տարիքայինների կազմում։ 2002-2003 թվականներին՝ մինչև 21 տարիքայինների կազմում։ 2003-2006 թվականներին հանդես է եկել Իսպանիայի ֆուտբոլի ազգային հավաքականում։
Մահացել է ավտովթարից՝ 2019 թվականի հունիսի 1-ին։


== Վիճակագրություն ==


=== Ակումբային ===


== Ծանոթագրություններ ==
Իրինա Մուսայելյան

Իրինա Բորիսի Մուսայելյան (հունվարի 8, 1951(1951-01-08), Բաքու, Ադրբեջանական ԽՍՀ, ԽՍՀՄ), հայ երգչուհի, խմբավար, մանկավարժ, Ռուսաստանի Դաշնության ժողովրդական արտիստ։


== Կենսագրություն ==
Իրինա Մուսայելյանը ծնվել է 1951 թվականի հունվարի 8-ին Բաքվում։ Ավարտել է Մոսկվայի Մ. Մ. Իպոլիտով-Իվանովի անվան պետական ուսումնարանի դաշնամուրի, Մոսկվայի պետական մանկավարժական համալսարանի վոկալի և խմբավարության բաժինները, կատարելագործվել Երևանի պետական կոնսերվատորիաում (Գոհար Գասպարյանի դասարան)։
1977 թվականից երգեցողություն է դասավանդել Մոսկվայի մանկավարժական համալսարանում, 1985 թվականից՝ «Լենկոմ» թատրոնում, 1996 թվականից՝ Ռուսաստանի թատերարվեստի ակադեմիայում, 2003 թվականից՝ «Et cetera» թատրոնում։
«Լենկոմ»-ում Իրինա Մուսայելյանը՝ որպես երաժշտական մասի ղեկավար, մասնակցել է «Խելահեղ օր կամ Ֆիգարոյի ամուսնությունը», «Թագավորական խաղեր», «Խաբեություն», «Բարբարոսն ու Հերետիկոսը» ներկայացումների բեմադրություններին (մի քանիսում՝ որպես մեներգչուհի)։ Երգել է նաև Մոսկվայի կամերային երգչախմբում։
1994 թվականին ստեղծել է (կոմպոզիտոր և դիրիժոր Ա. Վ. Լավրովի հետ) երաժշտական ներկայացման նոր ժանր՝ կլասիկ-սեյշն։ 1996 թվականին թողարկել է «Ավե Մարիա» ձայներիզը, որի բեմական տարբերակը՝ «Վիա Դոլորես» ներկայացումը, բարձր է գնահատվել Ա. Պ. Չեխովի անվան թատերական փառատոնում, ներկայացվել է նաև Հայաստանում՝ քրիստոնեությունը պետական կրոն հռչակման 1700-ամյակի կապակցությամբ (գլխավոր դերում՝ Իրինա Մուսայելյան)։
Իրինա Մուսայելյանը մենահամերգներով հանդես է եկել Կիևում, Մոսկվայում, Ս. Պետերբուրգում, Բոգոտայում։


== Մրցանակներ ==
Գոհար Գասպարյանի անվան մրցանակի դափնեկիր է։


== Ծանոթագրություններ ==
Արմենակ Սարգսյան (այլ կիրառումներ)

Արմենակ Սարգսյան անվամբ հայտնի են մի քանի անձնավորություններ.

Արմենակ Սարգսի Սարգսյան (Սարմեն) (1901-1984) - հայ գրող։
Արմենակ Վլադիմիրի Սարգսյան - հայ ֆուտբոլիստ, մարզիչ, 1994-1998 թթ. ՀՖՖ նախագահ։
Տիմչենկի (գյուղ, Նեդրիգայլովի շրջան)

Անվան այլ կիրառումների համար տե՛ս՝ ՏիմչենկիՏիմչենկի (ուկրաիներեն՝ Тимченки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Տիմչենկի գյուղում բնակվում էր 330 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուխոյ Սալ

Սուխոյ Սալ (ռուս.՝ Сухой Сал), գետ Ռուսաստանում, հոսում է Կալմիկիա հանրապետությունում։ Գետաբերանը տեղակայված է Կարա Սալ գետի ձախ ափում 79 կմ հեռավորության վրա։ Գետի երկարությունը 16 կմ է, ավազանի տարածքը 307 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Սալ գետն է։ Գետի ենթաավազանը Հյուսիսային Դոնցա գետն է։ Գետի գետային ավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010500112107000015278
Հիդրոլոգիական ուսումնասիրությունների կոդը - 107001527
Ավազանի կոդը - 05.01.05.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.